stanford-oval/wikipedia huggingface dataset:
INTP
INTP:n persoonallisuus

INTP:t ovat usein varautuneita, loogisia ja tiedonhaluisia yksilöitä. He ovat kiinnostuneita ajatuksista ja teorioista itsessään, ja heidän päämääränään on ymmärtää kuinka asiat toimivat. He ovat taitavia keskustelijoita ja väittelijöitä, ja heillä on kyky keskittyä tarkasti niihin asioihin, mistä he ovat kiinnostuneita. Toisissa ihmisissä INTP:t arvostavat erityisesti älykkyyttä.
INTP on ennen kaikkea ajattelija ja hänen sisäinen maailmansa on paikka, jossa kaikki tieto on jäsennelty tarkkoihin loogisiin rakenteisiin. INTP:n mieli analysoi kaikki uudet kokemukset ja niistä kertynyt tieto sijoitetaan osaksi loogisesti jäsenneltyä kokonaisuutta.
INTP työelämässä > Vahvuudet

INTP:llä on erityinen kyky uusien teorioiden ja ideoiden kehittelyyn ja analysointiin. He ovat luovia ajattelijoita, joilla on usein loistava oivalluskyky ja he pystyvät nopeasti ymmärtämään monimutkaisetkin abstraktit ideat. Heillä on myös usein poikkeuksellisen hyvä looginen ja rationaalinen päättelykyky minkä avulla he voivat analysoida teoriat läpikotaisin ja löytää niihin liittyvät 'totuudet'.
Onnellisimpia INTP:t ovat usein työtehtävissä, joissa he ovat suhteellisen riippumattomia ja voivat työskennellä yksin, kehitellen ja analysoiden monimutkaisia teorioita ja abstraktioita tarkoituksenaan löytää niiden taustalla oleva 'totuus'.
INTP työelämässä > Heikkoudet

INTP:n suurin heikkous on taipumus yksityiskohtien sivuuttamiseen tai niihin kyllästymiseen. Yksityiskohdat ovat INTP:lle 'todellisen' maailman epätäydellisyydestä seuraavia häiriötekijöitä, jotka vaikeuttavat älyllisesti rakennettavan ideaalisen maailman hahmottamista.
INTP työelämässä > Esimerkkejä INTP:lle sopivista ammateista

Juristi, analyytikko, psykiatri
Insinööri, tietokoneohjelmoija
Tieteilijä, professori, tutkija, keksijä
Matemaatikko, filosofi, kirjailija
Arkkitehti, valokuvaaja, graafikko
Eräitä tunnettuja INTP:eitä

Isaac Asimov
Charles Darwin
Albert Einstein
C. G. Jung
Abraham Lincoln
John Locke
Isaac Newton
Friedrich Nietzsche
Blaise Pascal
Sokrates
J. R. R. Tolkien
Avicii
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Luonnekuvauksia

http://www.intpcentral.com/?mode=content&action=profile (Arkistoitu – Internet Archive)
http://www.intp.org/intprofile.html
http://www.typelogic.com/intp.html
http://www.personalitypage.com/INTP.html
Aiheesta muualla > INTP -sivustoja

http://www.intpcentral.com
http://www.intp.org
Hylenin vesivoimalaitos

| Hylenin vesivoimalaitos    Hylen kraftverk |
| --- | --- |

Valtio:  Norja 
Sijainti:  Suldal 
Koordinaatit:  59°33′22″N, 6°35′53″E
Sähköverkkoon:  1980 
Valmistunut:  1981 
Suunnittelija:  Egil Sorteberg 
Omistaja:  Statkraft (79,6 %),  Lyse (13,6 %), Skagerak Kraft AS (1,5 %),  Agder Energi AS (6,0 %)
Operaattori:  Statkraft
Joki tai koski:  Suldalsvassdraget (d) 
Valuma-alue:  2 021 km²  
Keskivirtaama:  155,4 m³/s  
Yläpuolinen patoallas
Nimi:  Suldalsvatnet
Pituus:  27 km 
Leveys:  2,8 km 
Pinta-ala:  28,83 km²  
Kokonaistilavuus:  4,51 km³  
Sääntelytilavuus:  0,044 km³ 
Inaktiivinen tilavuus:  4,466 km³
Syvyys:  376 m (suurin) 
Keskikorkeus:  67,5 m  mpy. 
:  (67,0–68,5 m mpy.)
Alapuolinen allas
Nimi:  Hylsfjord, Atlantti
Keskikorkeus:  0 m mpy.
Voimalaitos
Pudotuskorkeus:  68 m  
Turbiinit:  2 × Francis (80 MW) 
Kapasiteetti:  160 MW  
Vuosittainen varastointi:  4,28272 km³ 
Vuosituotanto:  538 GWh 
 fiHylenin vesivoimalaitos 
Hylenin vesivoimalaitos sijaitsee Rogalandin Suldalissa Norjassa. Se on vesivoimalaitos, joka kuuluu Ulla-Førren vesivoimalaitoskompleksiin ja joka hyödyntää siinä muun muassa suurta Blåsjøn varastoallasta. Koska voimala sijaitsee kallioon louhitussa onkalossa, sitä voidaan luonnehtia tunnelivoimalaitokseksi.
Ulla-Førren varastoallasverkosto

Voimalaitoksen vesi on peräisin Suldalsvatnetin järvestä. Järvi on säännöstelty luonnollisen laskujokensa Suldalslågenin luusuassa sijaitsevalla säännöstelypadolla ja sen vedenpinnan korkeus vaihtelee välillä 67,0–68,5 metriä mpy. Säännöstelypadon voivat ohittaa jokeen nousevat lohet. Ulla-Førren-kompleksin vesistöjärjestelyt ovat kasvattaneet järven todellista valuma-aluetta 1 162 neliökilometristä 2 021 neliökilometriin. Osa vedestä virtaa edelleen Suldalslågenin kautta mereen, mutta suurin osa imetään Hylenin voimalan tulovesitunnellin. Jos voimala pysäytettäisiin, täytyisi vettä juoksuttaa ohitustunnelin kautta mereen, sillä liikavettä ei voi ainakaan tulva-aikana päästää joesta läpi. Puolet järven tulovedestä on säännösteltävissä tuntureilla risteilevissä tunneleissa. Blåsjøn pääaltaaseen mahtuu kuitenkin runsaasti vettä.
Voimalaitos

Voimalaitoksen tuotantotilat sijaitsevat kallioon louhitussa onkalossa, jonka rakenteet on suunnitellut Egil Sorteberg. Siellä toimii kaksi 80 megawatin Francis-turbiinia. Kaikki tulovesi saadaan Suldalsvatnetista tunnelia pitkin ja poistovesi johdetaan tunnelia pitkin Hylsfjordiin Atlanttiin. Voimalan vuosituotanto on 160 MW kapasiteetilla ollut keskimäärin 538 gigawattituntia (GWh).
Historiaa

Hylen oli ensimmäinen voimalaitos, joka rakennettiin ja käynnistettiin suuressa Ulla-Førren vesivoimalaitoskompleksissa. Ensimmäinen vesiturbiini käynnistettiin vuonna 1980 ja toinen seuraavana vuonna. Sen rakennuksissa on jännittävä arkitehtoninen ilme, joka poikkeaa muista voimalaitoksista. Jo voimalaitoksen sisääntulo tunnelinsuulla Hylsfjordin rannassa pistää silmään.
Huomioita

1 2 3 4  Tieto on saatu wikipedian norjankielisestä artikkelista no:Suldalsvatnet
Aiheesta muualla

Generator, Hylen kraftverk, 2007 (valokuva)
Hylen kraftverk og Saurdal-pumpekraftverk fredningsdokumentasjon
Iztok Puc

| Mitalit> Miesten käsipallo.Maa:   Kroatia. Olympialaiset  | Mitalit> Miesten käsipallo.Maa:   Kroatia. Olympialaiset  | Mitalit> Miesten käsipallo.Maa:   Kroatia. Olympialaiset  | Miesten käsipallo> Maa:   Kroatia. |
| --- | --- | --- | --- |
|  Kultaa | Kroatia 1996 | käsipallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Islanti 1995 | käsipallo |  |
| EM-kilpailut  | EM-kilpailut  | EM-kilpailut  |  |
|  Pronssia | Portugali 1994 | käsipallo |  |
Maa:   Jugoslavia
|  Olympialaiset  |  Olympialaiset  |  Olympialaiset  |  |
|  Pronssia | Soul 1988 | käsipallo |  |
Iztok Puc (14. huhtikuuta 1966 Slovenj Gradec, Slovenian sosialistinen tasavalta, Jugoslavia – 20. lokakuuta 2011 Florida, Yhdysvallat) oli käsipalloilija ja olympiavoittaja, joka edusti urallaan Jugoslaviaa, Kroatiaa ja Sloveniaa.
Puc saavutti Jugoslaviaa edustaen olympiapronssia Soulista 1988. Hän siirtyi edustamaan Kroatiaa, jonka pelaajana voitti olympiakultaa Atlantasta 1996, MM-hopeaa ja EM-pronssia. Kolmansissa kesäolympialaisissaan, Sydneyssä 2000, Puc edusti Sloveniaa, joka sijoittui kahdeksanneksi. Seuratasolla Puc edusti muun muassa kroatialaista RK Zagrebia ja slovenialaista RK Celjeä.
Puc kuoli keuhkosyöpään Floridan osavaltiossa Yhdysvalloissa 20. lokakuuta 2011.
In War and Pieces

| In War and Pieces Sodom |
| --- | --- | --- |

Studioalbumin tiedot
 Julkaistu:  19. marraskuuta 2010  22. marraskuuta 2010
 Tuottaja(t): Waldemar Sorychta
 Tyylilaji: thrash metal
 Kesto: 47.25
 Levy-yhtiö: Steamhammer
Sodomin muut julkaisut
| The Final Sign of Evil 2007 | In War and Pieces 2010 | 30 Years Sodomized: 1982–2012 2012 |
In War and Pieces on saksalaisen thrash metal-yhtye Sodomin kolmastoista albumi, joka julkaistiin Saksassa 19. marraskuuta 2010 ja Euroopassa 22. marraskuuta. Albumin julkaisi Steamhammer.
Kappaleet

In War and Pieces – 4.11
Hellfire – 3.07
Through Toxic Veins – 4.43
Nothing Counts More Than Blood – 3.49
Storm Raging Up – 5.08
Feigned Death Throes – 3.59
Soul Contraband – 3.50
God Bless You – 5.10
The Art of Killing Poetry – 4.38
Knarrenheinz – 3.37 (Saksankieliset sanat)
Styptic Parasite – 5.13
Murder One – 3.27 (Japanin bonuskappale)
Kokoonpano

Tom Angelripper – basso, laulu
Bernemann – kitarat
Bobby Schottkowski – rummut
Kokoonpano > Tuotanto

Waldemar Sorychta – tuottaja
Eliran Kantor – grafiikka
Arvostelut

Allmusic:
Aiheesta muualla

In War and Pieces Discogsissa. (englanniksi)
Albumi In War and Pieces Encyclopaedia Metallum -sivustolla (englanniksi)
Sodom
| --- | --- |
Studioalbumit:   Obsessed by Cruelty  Persecution Mania  Agent Orange  Better off Dead  Tapping the Vein  Get What You Deserve  Masquerade in Blood  'Til Death Do Us Unite  Code Red  M-16  Sodom  The Final Sign of Evil  In War and Pieces  Epitome of Torture  Decision Day  Genesis XIX 
Livealbumit:   Mortal Way of Live   Marooned Live  One Night in Bangkok 
Kokoelmat ja tribuutit:   Ten Black Years  Homage to the Gods  2 in 1  40 Years At War - The Greatest Hell Of Sodom 
EP-levyt:   In the Sign of Evil  Expurse of Sodomy  Ausgebombt  The Saw Is the Law  Aber Bitte mit Sahne  Sacred Warpath  Partisan  Chosen by the Grace of God  Out of the Frontline Trench  1982 
Singlet:  Get What You Deserve
Demot:   Witching Metal  Victims of Death 
DVD:t:   Lords of Depravity Part I   Lords of Depravity Part II 
Muuta:  Diskografia
Itävallan asevoimat

| Itävallan asevoimat Bundesheer |
| --- | --- |
 Tunnus
Toiminnassa:  1920–
Valtio:  Itävalta
Komentajat
Nykyinen komentaja:  kenraali Robert Brieger
Itävallan asevoimat  (saks. Bundesheer) on Itävallan tasavallan asevoimat, joka jakautuu kuuteen osaan: maavoimat (saks. Kommando Landstreitkräfte, KdoLaSK), Itävallan ilmavoimat (saks. Kommando Luftstreitkräfte, KdoLuSK), valmiusjoukot (saks. Kommando Einsatzunterstützung, KdoEU), kansainväliset tehtävät (saks. Kommando Internationale Einsätze, KdoIE),  huoltojoukot (saks. Kommando Führungsunterstützung, KdoFüU) ja erikoisjoukot (saks. Kommando Spezialeinsatzkräfte, KdoSEK). Itävallalla ei sisämaavaltiona ole laivastoa. Asevoimien ylipäällikkö on Itävallan liittopresidentti.
Itävaltalaisia sotilaita varusteenaan rynnäkkökivääri Steyr AUG.
Itävallan asevoimien nimi on ollut Bundesheer vuodesta 1921 lukuun ottamatta Anschlussin aikaa 1938–1945. Kun Itävalta julistautui 1955 puolueettomaksi, asevoimien päätehtävä on sen jälkeen ollut puolueettomuuden puolustaminen. Kylmän sodan päättymisen jälkeen se on tukenut rajaviranomaisia rajanvalvontatehtävissä.
Aiheesta muualla

Kuvia tai muita tiedostoja aiheesta Itävallan asevoimat Wikimedia Commonsissa
Ismenias

Ismenias (m.kreik. Ἰσμηνίας) voi viitata seuraaviin antiikin kreikkalaisiin henkilöihin:
Ismenias (300-luku eaa.), poliitikko
Ismenias (300-luku eaa.), muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ismenias”, voi hakea sivunnimihaulla, laajalla sivunnimihaulla tai tekstihaulla.
Izmir Smajlaj

| Mitalit> Maa:   Albania.Miesten yleisurheilu.Sisäratojen EM-kilpailut  | Mitalit> Maa:   Albania.Miesten yleisurheilu.Sisäratojen EM-kilpailut  | Mitalit> Maa:   Albania.Miesten yleisurheilu.Sisäratojen EM-kilpailut  | Maa:   Albania> Miesten yleisurheilu. |
| --- | --- | --- | --- |
|  Kultaa | Belgrad 2017 | pituushyppy |  |
Izmir Smajlaj (s. 29. maaliskuuta 1993) on albanialainen yleisurheilija, joka kilpailee pituushypyssä. Hän on sisäratojen Euroopan-mestari.
Smajlaj edusti maataan vuoden 2013 maailmanmestaruuskilpailuissa ja 2014 EM-kilpailuissa, mutta ei päässyt finaaliin. Amsterdamin EM-kilpailuissa 2016 hän sijoittui yhdeksänneksi. Rio de Janeiron olympialaisissa 2016 hän karsiutui loppukilpailusta.
Smajlaj voitti sisäratojen Euroopan-mestaruuden Belgradissa 2017 Albanian halliennätystuloksella 808 cm. Toiseksi sijoittunut Michel Tornéus hyppäsi saman tuloksen, mutta Smajlaj voitti, koska hänen toiseksi paras tuloksensa oli 802, Tornéusin puolestaan 798.
Berliinin EM-kilpailuissa 2018 Smajlaj sijoittui kymmenenneksi. Hän karsiutui vuonna 2021 loppukilpailusta sekä Toruńin EM-hallikilpailuissa että Tokion olympialaisissa.
Smajlaj hyppäsi oman henkilökohtaisen ulkoratojen ennätyksensä 816 cm Tiranassa vuonna 2021. Lisäksi hänen ennätyksensä kolmiloikassa on 16,30 m. Tulokset ovat myös Albanian ennätyksiä.
Käännös suomeksi
Iofon (tragediakirjailija)

| Iofon> Ἰοφῶν.Henkilötiedot |
| --- | --- |
Syntynyt: 400-luku eaa. Ateena
Kuollut: 300-luku eaa.?
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  tragedia
Aiheesta muualla
Löydä lisää kirjailijoitaKirjallisuuden teemasivulta
Iofon (m.kreik. Ἰοφῶν, Iofōn, lat. Iophon; toimi n. 428–405 eaa.) oli antiikin kreikkalainen tragediakirjailija, joka oli kotoisin Ateenasta. Hän oli tragediakirjailija Sofokleen poika.
Elämä

Iofon oli Sofokleen laillinen poika, päin vastoin kuin velipuolensa Ariston. Hänen äitinsä oli Nikostrate. Iofon esitti tragedioita jo isänsä eläessä, ja heidän kerrotaan myös kilpailleen näytelmäkilpailuissa toisiaan vastaan. Vuonna 428 eaa. Iofon sai toisen palkinnon kilpailussa Euripidesta ja Ionia vastaan. Hän toimi ainakin vielä vuonna 405 eaa., mikä tulee ilmi tuona vuonna esitetystä Aristofaneen Sammakoista. Aristofanes sanoo Iofonia ainoaksi hyväksi jäljellä olevaksi tragediakirjailijaksi, mutta esittää epäilyksen, onnistuuko tämä säilyttämään maineensa ilman hieman aiemmin kuolleen isänsä apua. Tämä voi tarkoittaa sitä, että Sofokles auttoi Iofonin näytelmien kirjoittamisessa, tai Iofon esitti isänsä kirjoittamia näytelmiä postuumisti.
Iofonin ja Sofokleen välille syntyi perimysriitaa ilmeisesti, koska Iofon pelkäsi isänsä periyttävän omaisuuttaan Aristonin pojalle Sofokles nuoremmalle, johon tämä oli hyvin kiintynyt. Iofon kuitenkin hävisi asiasta nostamansa oikeusjutun (aiheesta enemmän artikkelissa Sofokles). Sofokleen kerrotaan antaneen pojalleen anteeksi, ja tämän puolestaan asettaneen isänsä haudalle piirtokirjoituksen, joka viittasi Oidipukseen Kolonoksessa.
Näytelmät

Iofonin nimiin laitettiin 50 näytelmää. Niistä on säilynyt vain vähäisiä katkelmia. Näytelmistä tiedetään nimeltä seuraavat:
Akhilleus (Ἀχιλλεύς)
Aktaion (Ἀκταίων, Aktaiōn)
Aulodyi (Αὐλῳδυί, Aulōdyi) (satyyrinäytelmä)
Bakkhantit (Βάκχαι, Bakkhai) eli Pentheus (Πενθεύς)
Deksamenos (Δεξαμενός)
Telefos (Τήλεφος, Tēlefos)
Troijan tuho (Ἰλίου πέρσις, Iliū persis)
Iso Kotajärvi (Jämsä)

| Iso Kotajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°51′29″N, 25°01′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Nytkymenjokeen 
Järvinumero:  14.226.1.020
Mittaustietoja
Pinnankorkeus:  143,4 m  
Pituus:  270 m  
Leveys:  90 m  
Rantaviiva:  0,589 km  
Pinta-ala:  1,222 ha  
Saaria:  ei saaria 
 fiIso Kotajärvi 
Iso Kotajärvi  on Keski-Suomessa Jämsässä Partalan kylän lähellä sijaitseva järvi.
Maantietoa

Järven pinta-ala on 1,2 hehtaaria, se on 250 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 600 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Järven vedenpinnan korkeus on 143,4 metriä mpy.
Itävallan cup

Itävallan cup on vuonna 1919 perustettu vuosittain pelattava jalkapalloturnaus Itävallassa. Ennen vuotta 1946 turnausta kutsuttiin Wiener cupiksi. Turnaus on tunnettu myös nimellä Memphis-Cup, mutta nykyisin käytetään yleisimmin nimeä Stiegl-Cup.
Eniten mestaruuksia on Austria Wienillä (27), Rapid Wienillä (14) ja Red Bull Salzburgilla (9).
In Your Eyes (Kylie Minoguen kappale)

| ”In Your Eyes” Kylie Minogue |
| --- | --- | --- |

Singlen tiedot
 Albumilta: Fever
 Julkaistu: 21. tammikuuta 2002
 Formaatti: CD single
 Tekijä(t): Kylie Minogue Richard Stannard Julian Gallagher Ash Howes
 Tuottaja(t): Richard Stannard Julian Gallagher
 Tyylilaji: dancepop
 Kesto: 03.18
 Levy-yhtiö: Parlophone
Kylie Minoguen muut singlet
| ”Can't Get You Out of My Head” 2001 | ”In Your Eyes” 2002 | ”Love at First Sight” 2002 |
"In Your Eyes" on kappale Kylie Minoguen albumilta Fever (2001). Kappale on albumin toinen single ja julkaistiin 21. tammikuuta 2002. Sen kirjoittivat Kylie Minogue, Richard Stannard, Julian Gallagher ja Ash Howes. Kappaletta ei julkaistu singlenä Yhdysvalloissa.
Kappalelista

"In Your Eyes" – 3:18
"Tightrope" – 4:29
"Good Like That" – 3:35
"In Your Eyes" – 3:18
"In Your Eyes" (Tha S Man's Release Mix) – 7:34
"In Your Eyes" (Smoothie Mix) – 6:23
"In Your Eyes" – 3:18
"Never Spoken" – 3:18
"Harmony" – 4:15
"In Your Eyes" (Tha S Man's Release Mix) – 7:34
"In Your Eyes" – 3:18
"In Your Eyes" (Mr Bishi Mix) – 7:25
"In Your Eyes" (Jean Jacques Smoothie dub) – 6:23
"In Your Eyes" (Saeed & Palesh (Main) Mix) – 8:40
Esitykset > Esitykset konsertissa

KylieFever2002 Tour
Showgirl Tour
Showgirl Homecoming Tour
KYLIEX2008
For You, For Me Tour
Esitykset > Muut esitykset

An Audience with Kylie (2001)
Money Can't Buy (2003) (TV-konsertti)
Listasijoitukset

| Lista (2002) | Korkein sijoitus |
| --- | --- |
Australia (ARIA Charts): 1
Itävalta (Ö3 Austria Top 40): 22
Belgia (Ultratop 50 Flanderi): 18
Belgia (Ultratop 50 Vallonia): 11
Kanada (Canadian Singles Chart): 11
Tanska (Tracklisten): 10
Suomi (Suomen virallinen lista): 7
Ranska (SNEP): 24
Saksa (Media Control Charts): 18
Irlanti (Irish Singles Chart): 6
Italia (FIMI): 7
Alankomaat (MegaCharts): 14
Uusi-Seelanti (RIANZ): 18
Romania (Romanian Top 100): 1
Ruotsi (Sverigetopplistan): 20
Espanja (PROMUSICAE): 7
Sveitsi (Schweizer Hitparade): 8
Britannia (UK Singles Chart): 3
Aiheesta muualla

Kylie Minoguen virallinen sivusto (englanniksi)
Hydroksitsiini

| --- | --- |


Hydroksitsiini
Systemaattinen (IUPAC) nimi
(RS)-2-(2-{4-[(4-kloorifenyyli)(fenyyli)metyyli]piperatsin-1-yyli}etoksi)etanoli
Tunnisteet
CAS-numero: 68-88-2
ATC-koodi: N05BB01
PubChem CID: 3658
DrugBank: APRD00688
Kemialliset tiedot
Kaava: C21H27N2ClO2 
Moolimassa: 374,904 g/mol
Farmakokineettiset tiedot
Hyötyosuus: Korkea in vivo
Metabolia: Renaalinen
Puoliintumisaika: 7-20 tuntia
Ekskreetio: urinaarinen, fekaalinen
Terapeuttiset näkökohdat
Raskauskategoria:  A(AU) C(US)
Reseptiluokitus:  Reseptilääke
Antotapa: oraalinen, intramuskulaarinen
Atarax-lääkepakkauksia
Hydroksitsiini on vanhan polven antihistamiini, joka on aikuisten ahdistuneisuuden, allergiasta johtuvien unihäiriöiden ja ihon kutinan hoitoon tarkoitettu lääke. Lääkkeen syntetisoi vuonna 1956 Union Chimique Belge eli UCB Pharma. Yhtiö on belgialainen. Lääke on edelleen 2010-luvulla käytössä.
Hydroksitsiinia myydään Suomessa valmistenimillä Atarax ja Hydroxyzine. Hydroksitsiini on pkv-lääke, joka lieventää allergisia oireita samalla tavalla kuin muutkin antihistamiinit. Hydroksitsiini on myös sedatiivi, sitä käytetään sen johdosta aikuisten ahdistuneisuuden ja vastaavien mielialaongelmien hoitoon. Sedatiivina se toimii myös unilääkkeenä. Hydroksitsiini otetaan yleensä suun kautta, ja sitä valmistetaan tabletteina ja siirappina. Myyntiluvan lääke sai Atarax-nimellä Suomessa 11. kesäkuuta 1969. Lapsille Atarax-siirappia voidaan käyttää lievittämään vesirokon aiheuttamaa kutinaa. Lääkkeen vaikutus edistää samalla myös unen saantia.
Vuonna 1977 julkaistussa kirjassa nimeltä Lääkkeet ja niiden käyttö esitetään, ettei hydroksitsiiniin voisi kehittyä riippuvuutta.
Hydroksitsiini oli yksi 1970-luvulla käytetyn Vesparax-unilääkkeen kolmesta vaikuttavasta aineesta.
Lääkkeen annostelumuodot ja lääkeainevahvuudet

Suomessa lääkettä on ollut saatavilla 10, 25 ja 100 mg vahvuisina tabletteina, joista käytössä on enää 25 mg:n tabletit. Lääkeainesiirapissa on vaikuttavaa ainetta 2 mg/ml. Lääkeaineampulli sisälsi 50 mg vaikuttavaa ainetta, lisäksi siinä oli 1 ml steriiliä vettä. Ampullin sisältämä lääkeaine ruiskutettiin lihakseen (im.).
Omassa teoksessaan Ilmari Vartiainen suositteli aikuisten oireenmukaisen ahdistuneisuuden, jännitystilojen ja neuroosien hoidossa annettavaksi normaalisti 3 × 25 mg/vrk, joka vuorokausiannoksena on 75 mg/vrk.
Yhdistelmävalmisteet

Sedatiivisten ja antihistamiiniominaisuuksiensa vuoksi hydroksitsiinia käytettiin ainakin 1970-luvulla useissa yhdistelmälääkkeissä. Näitä olivat Marax (Pfizer), Staranox (Star) sekä edellä mainittu Vesparax.
Pharmaca Fennica 1976:n mukaan aine esiintyy pahoinvoinnin hoitoon ja etenkin huimauksen sekä Ménièren taudin hoitoon tarkoitetussa lääkkeessä, nimeltään Diligan.
Lääkkeessä on ollut kaksi muuta komponenttia (meklotsiini ja nikotiinihappo), joten se sisälsi 3 eri hoitavaa lääkeainetta. Sen lisäksi oli  stressi-tyyppisestä IBS -oireilusta, kuten suoliston spasmeista eli jännitystiloista sekä liikakiihtyvyydestä eli ylierittyvyydestä (meteorismi, hermostollinen ripuli) aiheutuvista oireiden hoitoon tarkoitetuissa lääkeyhdistelmä, jossa on kaksi vaikuttavaa lääkeainetta (oksifensyklimiini, hydroksitsiinin ohella). Tämä oli Kombistrat. Sitä voitiin käyttää myös ulkustautiin.
Kontraindikaatiot eli vasta-aiheet lääkitykselle

Hydroksitsiinia ei pitänyt käyttää näissä sairauksissa: endogeeninen depressio, psykoottisuus, kiihtymystilat eli agitaatio, joissa esipsykoottisia piirteitä. Lisäksi esteenä oli varhaisraskaus, joka tavallisesti tarkoitti alkukolmannesta eli ensimmäiset 3 kk.
Lääkkeen haittavaikutukset

Hydroksitsiinistä saattaa tulla joitakin haittavaikutuksia. Yleisimmät haittavaikutukset ovat uneliaisuus, päänsärky, väsymys, keskittymiskyvyn heikkeneminen, suun kuivuminen ja uupumus. Antikoagulanttien vaikutus on saattanut lisääntyä. Koska se on trankvilloiva atarakti eli rauhoittava lääke – siis sedatiivisesti vaikuttava, niin sen vaikutus potentoi eli lisää muiden sedatiivien vaikutusta. Hydroksitsiini saattaa heikentää autonajokykyä sekä tarkkaavaisuutta niin liikenteessä kuin teknisiä laitteita käytettäessä. Lääke voi myös aiheuttaa pahimmillaan tappavan pitkä QT -oireyhtymän.
Myöhempi kehitys

UCB Pharma oli kehittämässä tämän lääkeaineen johdannaisia: setiritsiinin ja levosetiritsiinin.
Aiheesta muualla

Duodecim Terveyskirjasto: Allergialääkkeet – tietoa potilaalle[vanhentunut linkki]
Duodecim Terveyskirjaston lääkeopas: Atarax[vanhentunut linkki]
Apteekkari.fi:  Hydroksitsiinin käytölle uusia rajoituksia (Arkistoitu – Internet Archive)
PubChem: Hydroxyzine (englanniksi)
Human Metabolome Database (HMDB): Hydroxyzine (englanniksi)
DrugBank: Hydroxyzine (englanniksi)
Kyoto Encyclopedia of Genes and Genomes (KEGG): Hydroxyzine (englanniksi)
ChemBlink: Hydroxyzine (englanniksi)
Pahoinvointilääkkeet
| --- | --- |
5-HT3 -serotoniini-ioni-kanava-antagonisti:   alosetroni  atsasetroni  bemesetroni  silansetroni  datsopridi  dolasetroni  granisetroni  lerisetroni  metoklopramidi  mianseriini  mirtatsapiini  ondansetroni  palonosetroni  ramosetroni  rikasetroni  tropisetroni 
CB1-antagonistit  (kannabinoidit):   dronabinoli  nabiloni  nonabiini  tetrahydrokannabinoli 
D2/D3 -antagonistit:   alitsapridi  bromopridi  domperidoni  haloperidoli  hydroksitsiini  itopridi  klebopridi  klooripromatsiini  metopimatsiini  proklooriperatsiini  tietyyliperatsiini  trimetobentsamidi 
H1-antagonisti  (antihistamiinit):   difenhydramiini  dimenhydrinaatti  hydroksitsiini  meklotsiini  prometatsiini  syklitsiini 
Muut:   ceriumoksalaatti  deksametasoni  loratsepaami  midatsolaami  propofoli  skopolamiini
Itä-Lapin seutukunta

| Itä-Lapin seutukunta |
| --- | --- |

 sijainti 
Väkiluku:  15 520 58:nneksi suurin 31.12.2021 
Itä-Lapin seutukunta (vuoteen 1998 Koillis-Lapin seutukunta) on yksi Suomen seutukunnista. Se sijaitsee Lapin maakunnassa. Siihen kuuluu viisi kuntaa, ja Euroopan unionin alueluokitusjärjestelmässä sen  LAU 1 (NUTS 4) -numero on 194.